**Undervisningsopplegg for mellomtrinnet – 6. klasse**

**Gabriel Scotts bok «Hollender-Jonas»**

* Gabriel Scott Selskabet (GSS) ønsker å fremme Gabriel Scotts litteratur.

Derfor vender vi oss til barne- og ungdomsskolene i Aust- og Vest Agder med forslag til undervisningsopplegg.

Les eller fortell fra boken

**«Hollender-Jonas»** er 12 år og går på skolen. Han har lært seg «hollandsk» fordi bestefaren snakker «hollandsk». Bestefar var fire måneder i Holland en gang seilskuta lå på verksted der nede. Etter det kunne ikke Bestefar finne norske ord som var så dekkende som de hollandske.

**Spørsmål til klassen**

**Side 5 - 55**

Beskriv Hollender-Jonas. Beskriv Milen og Syvert. Er det greit å gjøre narr av andre? Hvorfor? Er det greit å bli ertet? Hvorfor? Fortell om en gang du rodde. Sett deg i Hollender-Jonas’ sted, og skriv ned hva du ville gjort da du kom på skolen dagen etter «Hollandsferden» og møtte alle mobberne.

**Side 56 – 83**

Bestefar klager på vondt i ryggen. Han vil til byen og kjøpe smørning. Hva tror du bestefar kjøpte? Har du sett statuen av Fiske-Maren et sted i Kristiansand? Finn ut hvor hun står. Hvorfor blir Fiske-Maren sint på bestefar? (Hvordan virker alkohol på folk?)

**Side 84 – 97**

Har du gravd paltosk (krabber) noen gang? Fortell om en slik opplevelse. Beskriv hav, rur og tang. Tegn et fantasibilde av havet under vann. Det kan f. eks. inneholde et gammelt skipsvrak, havbunn, teiner, maneter, skjell, tang, krabber, hummer og fisk osv.

**Side 98- 106**

Beskriv naturen på en holme. Skriv et brev til Fiske-Maren og fortell om en holmetur med fiskestang.

**Til læreren**

Har du fisket berggylt? Alt du trenger er en lang stang, fem meter sene, en spiker og en krok. Den ene enden av senen fester du til den tynne enden av stanga, og kroken festes i den andre enden av sena. Spikeren virker som lodd, og festes en halv meter over kroken. Så agner du med blåskjell eller reke. Agner du med blåskjell, må du surre sytråd rundt blåskjellet slik at anget sitter fast. Det er en fin opplevelse å fiske berggylt, og kan godt inngå i undervisningen. Ta med barna ut på en holme eller nes på fastland med hver sin stang. Det koster nesten ingenting og er veldig gøy. Berggylten kan kokes til nydelig fiskesuppe.

**Spørsmål til klassen**

**Side 107-132**

Hva vet du om livet til fantene – eller de reisende? Hva synes du om fantegutten? Hvorfor tror du noen stjeler?